আন্তর্জাতিক অলিম্পিক কমিটি ২০০৪ সালের ১৮ই জুলাই প্রযুক্তিগত দিক বিচার করে ইতিমধ্যেই আবেদন করা নয়টি শহর থেকে চারটি বাদ দিয়ে দেন। যে পাঁচটি শহর অবশিষ্ট ছিল সেগুলো হলো লন্ডন, মাদ্রিদ, মস্কো, নিউইয়র্ক এবং প্যারিস। পাঁচটি শহরই ২০০৪ সালের ১৯শে নভেম্বরের ভিতরে প্রয়োজনীয় ফাইলপত্র আন্তর্জাতিক অলিম্পিক কমিটির কাছে পাঠিয়ে দেয়। পরবর্তীতে আন্তর্জাতিক অলিম্পিক কমিটি প্রত্যেক শহরে নিরিক্ষক দল পাঠায়। নিরীক্ষণের সময় প্যারিস দুই দিক দিয়ে বাধাগ্রস্ত হয় নিরীক্ষক দলের ভ্রমণের সময় প্যারিসে বেশ কিছু হরতাল চলছিল এবং প্যারিস নিলাম দলের একজন সদস্য পারিসের অভ্যন্তরে দুর্নীতির দায়ে অভিযুক্ত হয়।